Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	20. detsember 2005 nr 844

Osaühing Jasme registreeringu
nr KTE007167 kustutamine

Osaühing Jasme  (registrikood 10492168, asukoha aadress Ehte 2, Haapsalu) taotles majandustegevuse registrisse kandmist ilu- ja isikuteenuste osutamiseks ilusalongis „Ehte ilusalong”, Ehte 2 Haapsalu 30.09.2005, registreering on tehtud 30.09.2005 nr KTE007167. Tegelikult ei ole osaühing käesoleva ajani tegevust alustanud, seega on osaühingu poolt esitatud linnavalitsusele valed andmed. Sellekohane meeldetuletus saadeti osaühingule 29.11.2005. Osaühingu vastusest linnavalitsusele selgub, et mingit kindlat salongi avamise aega ei ole ega ka tegevust pole toimunud. Juhindudes kaubandustegevuse seadusest, majandustegevuse registri seaduse § 24 lg 1 p 4, kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35 lg 1 p 2, § 63 ja haldusmenetluse seadusest Haapsalu Linnavalitsus

korraldab:

1.	Kustutada majandustegevuse registrist Osaühing Jasme (registrikood 10492168, asukoha aadress Ehte 2, Haapsalu) registreering nr KTE007167.
2.	Osaühingul Jasme ei ole õigust peale käesoleva korralduse jõustumist registreeringu nr KTE007167 alusel tegutseda.
3.	Korraldus teha teatavaks Osaühingule Jasme (Ehte 2, 90503 Haapsalu) korralduse koopia saatmisega posti teel väljastusteatega.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär